**Noteikumu projekta “Grozījums Ministru kabineta 2010.gada 9.marta noteikumos Nr.224 “**[**Noteikumi par valsts un pašvaldību autoceļu ikdienas uzturēšanas prasībām un to izpildes kontroli**](http://likumi.lv/ta/id/206467-noteikumi-par-valsts-un-pasvaldibu-autocelu-ikdienas-uzturesanas-prasibam-un-to-izpildes-kontroli)**”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. 1.
 | Pamatojums | Latvijas Ostu, tranzīta un loģistikas padomes 2016.gada 12.oktobra sēdes lēmums (protokols Nr.5, 2.punkts), kurā Satiksmes ministrija aicināta izstrādāt grozījumus Ministru kabineta 2010. gada 9. marta noteikumos Nr. 224 “Noteikumi par valsts un pašvaldību autoceļu ikdienas uzturēšanas prasībām un to izpildes kontroli” (turpmāk – Noteikumi Nr. 224). |
| 1. 2.
 | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd spēkā esošajos Noteikumos Nr.224 nav paredzēta iespēja, ka ceļa īpašnieks var lemt par autoceļa brauktuves preventīvo apstrādi (kaisīšanu) ar pretapledojuma materiālu pirms apledojuma izveidošanās, kā arī iespēja veikt ceļa atbrīvošanu no sniega nakts stundās (laikā, kas nav minēts Noteikumu Nr. 224 3. pielikuma 20. punktā) papildus Noteikumos Nr.224 noteiktajām prasībām. Īpaši būtiski ir nodrošināt ceļa īpašnieka tiesības lemt par:1) brauktuves preventīvo apstrādi ar pretapledojuma materiālu autoceļiem, kur ir pastiprināta transportlīdzekļu satiksmes intensitāte (atsevišķiem autoceļiem ar A un A1 uzturēšanas klasi), lai samazinātu riska pakāpi ceļu satiksmes negadījumiem slīdamības dēļ;2) autoceļu ar A vai A1 uzturēšanas klasi, kas savieno Latvijas teritorijā esošo TEN-T pamattīkla lidostu ar pamattīkla jūras ostu vai pamattīkla jūras ostas savā starpā, brauktuves attīrīšanu no sniega jebkurā diennakts laikā. TEN-T pamattīkla lidosta un jūras ostas noteiktas atbilstoši Eiropas Parlamenta un Padomes 2013.gada 11.decembra regulas (ES) Nr.1315/2013 par Savienības pamatnostādnēm Eiropas transporta tīkla attīstībai un ar ko atceļ Lēmumu Nr. 661/2010/ES, (turpmāk – Regula) II pielikuma 2.punktam. Atbilstoši Regulas 6.panta 3.punktam un 38.panta 1.punktam TEN-T pamattīklā ietilpst tās visaptverošā tīkla daļas, kuras ir stratēģiski vissvarīgākās Eiropas transporta tīkla izveides mērķu sasniegšanai. Noteikumi Nr. 224 paredz, ka ziemā diennakts laikā no plkst.6.00 līdz plkst.22.00 autoceļiem ar A uzturēšanas klasi un no plkst.6.00 līdz plkst.20.00 autoceļiem ar A1 uzturēšanas klasi laiks autoceļa brauktuves kaisīšanai ar pretslīdes materiālu un autoceļa brauktuves attīrīšanai no sniega autoceļiem ar A uzturēšanas klasi ir 3 stundas un ar A1 uzturēšanas klasi - 4 stundas. Atbilstoši Noteikumu Nr. 224 3.pielikuma 2.un 4.piezīmei laiku autoceļa brauktuves kaisīšanai ar pretslīdes materiālu un rievu izveidošanai sasalušā vai piebrauktā sniegā uz autoceļa brauktuves skaita no brīža, kad konstatēta apledojuma izveidošanās, līdz brīdim, kad attiecīgie darbi izpildīti, savukārt laiku autoceļu brauktuves attīrīšanai no sniega skaita no brīža, kad sniegs beidzis snigt, līdz brīdim, kad autoceļa brauktuve attīrīta no sniega. Ziemas sezonai raksturīgos meteoroloģiskos laika apstākļos autoceļu stāvoklis var strauji mainīties, neprognozējami veidojoties apledojumam vai strauji uzsniegot sniegam. Atsevišķos posmos un dažādu vides faktoru ietekmē ir ieteicams operatīvi veikt autoceļu ar A un A1 uzturēšanas klasi brauktuves apstrādi (kaisīšanu)  ar pretapledojuma materiālu vēl pirms apledojuma izveidošanās, kā arī brauktuves attīrīšanu no sniega nakts stundās. Minētais aktuāls, piemēram, tiltu brauktuvju uzturēšanai, kas ātrāk atdziest un atrodas paaugstināta gaisa mitruma apstākļos, kā arī gadījumos, kad ir specifisks autoceļa reljefs, apēnojums, ceļa klātnes veids u.c.Ņemot vērā minēto, Ministru kabineta noteikumu projekts “Grozījums Ministru kabineta 2010.gada 9.marta noteikumos Nr.224 “Noteikumi par valsts un pašvaldību autoceļu ikdienas uzturēšanas prasībām un to izpildes kontroli”” (turpmāk - projekts) paredz tiesības ceļa īpašniekam papildus normatīvajos aktos noteiktajām autoceļu ikdienas uzturēšanas prasībām, izvērtējot nepieciešamību un autoceļu uzturēšanai paredzēto (pieejamo) finansējumu, lai mazinātu apledojuma veidošanos uz autoceļa, lemt par brauktuves preventīvo apstrādi (kaisīšanu) ar pretapledojuma materiālu pirms apledojuma izveidošanās autoceļiem ar A un A1 uzturēšanas klasi un brauktuves atbrīvošanu no sniega nakts stundās autoceļiem ar A un A1 uzturēšanas klasi, kas savieno TEN-T pamattīkla lidostu ar pamattīkla jūras ostu vai pamattīkla jūras ostas savā starpā. Lai noteiktu autoceļus, kuriem ceļa īpašnieks varēs paredzēt papildu uzturēšanas prasības, ceļa īpašnieks (Satiksmes ministrija attiecībā uz valsts autoceļiem, pašvaldība attiecībā uz attiecīgās pašvaldības autoceļiem), varēs lemt par autoceļiem ar A un A1 uzturēšanas klasi, kam ir nepieciešama preventīva apstrāde, nosakot tehniskās prasības attiecīgo autoceļu uzturēšanai, un par nepieciešamību atbrīvot autoceļu ar A un A1 uzturēšanas klasi, kas savieno TEN-T pamattīkla lidostu ar pamattīkla jūras ostu vai pamattīkla jūras ostas savā starpā, brauktuvi no sniega jebkurā diennakts laikā.Autoceļu ar A un A1 uzturēšanas klasi vai to posmu brauktuves preventīvo apstrādi (kaisīšanu) ar pretapledojuma materiālu pirms apledojuma izveidošanās ir paredzēts veikt kā papildu pasākumu slīdamības mazināšanai papildus normatīvajos aktos noteiktajām autoceļa uzturēšanas prasībām. Tādējādi preventīvā apstrāde autoceļam nebūs obligāta un īpašniekam attiecīgā gadā noteiktā autoceļu ikdienas uzturēšanai paredzētā finansējuma ietvaros būs tiesības lemt par šādu darbu veikšanu saskaņā ar noteiktām tehniskām prasībām, piemēram, lemjot par ceļa uzturēšanas darbu veikšanu pirms satiksmes plūsmas maksimuma stundām, izvirzot nosacījumus, kādos tiek veikti šie darbi - gaisa temperatūra, autoceļa seguma temperatūra u.c. Vienlaikus autoceļa īpašnieks varēs attiecīgā gadā noteiktā autoceļu ikdienas uzturēšanai paredzētā finansējuma ietvaros lemt par nepieciešamību atbrīvot autoceļu ar A un A1 uzturēšanas klasi, kas savieno TEN-T pamattīkla lidostu ar pamattīkla jūras ostu vai pamattīkla jūras ostas savā starpā, brauktuvi no sniega ārpus Noteikumu Nr.224 3.pielikumā norādītā laika, par ko tiks lemts, izvērtējot nepieciešamību un autoceļu uzturēšanai paredzēto (pieejamo) finansējumu.  |
| 1. 3.
 | Projekta izstrādē iesaistītās institūcijas | Satiksmes ministrija, valsts akciju sabiedrība „Latvijas Valsts ceļi” un valsts akciju sabiedrība „Latvijas autoceļu uzturētājs”. |
| 1. 4.
 | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 11. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Visi ceļu satiksmes dalībnieki (valstī ir aptuveni 850 tūkst. transportlīdzekļu vadītāju).2. Valsts akciju sabiedrība „Latvijas autoceļu uzturētājs” un pašvaldību ceļu uzturētāji.3. Ceļu īpašnieks - Satiksmes ministrija un pašvaldības.4. Valsts akciju sabiedrība „Latvijas Valsts ceļi”. |
| 22. | Tiesiskā regulējuma ietekme uz tautsaimniecību un administratīvo slogu | 1. Projektam būs pozitīva ietekme uz satiksmes dalībniekiem un tautsaimniecību, jo tiks atvieglota satiksme ziemas sezonā pa noteiktiem autoceļiem ar A un A1 uzturēšanas klasi.2. Valsts akciju sabiedrība „Latvijas autoceļu uzturētājs” un pašvaldību ceļu uzturētāji veiks projektā noteikto prasību izpildi, ja ceļa īpašnieks pieņems atbilstošu lēmumu.3. Ceļu īpašnieks (Satiksmes ministrija un pašvaldības) varēs lemt par papildus ceļa preventīvo apstrādi un brauktuves attīrīšanu no sniega arī diennakts stundās, kas nav noteiktas Noteikumu Nr.224 3. pielikuma 20. punktā.4. Valsts akciju sabiedrība „Latvijas Valsts ceļi” veiks autoceļu uzturēšanas prasību izpildes kontroli uz valsts autoceļiem. |
| 33. | Administratīvo izmaksu monetārs novērtējums | Projekts šo jomu neskar. |
| 44. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par līdzdalības iespējām tiesību akta izstrādes procesā 2016.gada 19.oktobrī ievietots Satiksmes ministrijas tīmekļa vietnē, sadaļā “Izstrādē esošie attīstības plānošanas dokumenti un tiesību akti”.  |
| 2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 3. | Sabiedrības līdzdalības rezultāti | Sabiedrības atsauksmes nav saņemtas. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 11. | Projekta izpildē iesaistītās institūcijas | Satiksmes ministrija, valsts akciju sabiedrība „Latvijas Valsts ceļi”, valsts akciju sabiedrība „Latvijas autoceļu uzturētājs” un pašvaldības. |
| 22. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta īstenošana tiks veikta esošo cilvēkresursu ietvaros. Saistībā ar projekta izpildi nebūs nepieciešams veidot jaunas institūcijas vai likvidēt vai reorganizēt esošās. |
| 33. | Cita informācija | Nav. |

Anotācijas III, IV un V sadaļa – projekts šīs jomas neskar.

Satiksmes ministra vietā

zemkopības ministrs J. Dūklavs

Vīza: valsts sekretāra vietā -

valsts sekretāra vietniece Dž. Innusa

17.11.2016. 14:14

1212

D. Supe, 67028253

dace.supe@sam.gov.lv